Tájékoztatás az intézményi és szünidei gyermekétkeztetésről

**Intézményi gyermekétkeztetés**

Tájékoztatom a Tisztelt szülőket/ törvényes képviselőket, hogy

* az Ináncsi Óvodában 2020.május 25-től a gyermekek a veszélyhelyzet előtti szokásos rend szerint részesülnek óvodai nevelésben, óvodai étkeztetésben. Az étel elvitelére a továbbiakban nincs lehetőség.
* az Ináncsi Arany János általános iskolában a tanév végéig(2020.június 15-ig) a jelenlegi formában részesülnek étkeztetésben a tanulók.

**Szünidei gyermekétkeztetés**

Tájékoztatom a Tisztelt szülőt/törvényes képviselőt, hogy a gyermekek védelméről és a gyámügyi igazgatásról szóló 1997. évi XXXI. törvény 21/C. §-a alapján a települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést a **hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek** részére  ingyenesen biztosítja a nyári tanítási szünet időtartama alatt legalább 43 munkanapon keresztül. A szünidei gyermekétkeztetés **kizárólag munkanapokon** vehető igénybe.

Azokon a napokon amikor a tanuló esetleg iskolai táborban van, a szünidei gyermekétkeztetésre nem jogosult.

A szünidei gyermekétkeztetés igénybevétele**kizárólag elvitellel**lehetséges, a jogosult gyermek szülője, más törvényes képviselője, vagy a szülő, más törvényes képviselő által megbízott személy által. A szülő vagy törvényes képviselő által megbízott személy kizárólag írásbeli meghatalmazás alapján jogosult az étel elvitelére. Ételhordót mindenkinek saját magának kell biztosítania.

A 328/2011. (XII.29.) Kormányrendelet 13/B. § (1) bekezdés b) pontja alapján a nyári szünidei gyermekétkeztetésre azon hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermek jogosult, kiknek tekintetében a hátrányos helyzet, vagy halmozottan hátrányos helyzet az adott év május 1-jén fennáll.

A szünidei gyermekétkeztetést a mellékelt **nyilatkozat kitöltésével kell igényelni**.A nyilatkozat az Ináncsi Közös Önkormányzati Hivatalnál kihelyezett postaládába elhelyezhető, illetve az inancshiv@t-online.hu email címre elküldhető a beszkennelt vagy lefotózott másolata **2020.június 14-ig.16.00.óráig.**Kérem, hogy több gyermek esetén valamennyi gyermekre szíveskedjenek a nyilatkozatot visszaküldeni.

A hamarosan esedékessé váló nyári szünet időszaka:2020. június 16 – 2020. augusztus 31.

Felhívom a figyelmét arra, hogy amennyiben gyermekére/gyermekeire kérte az étkeztetést és azt mégsem viszi el, úgy a család- és gyermekjóléti szolgálat családsegítő szakembere értesítésre kerül, mivel az ellátás igénybevételének elmulasztása kapcsán felmerülhet a gyermek/gyermekek veszélyeztetettsége.

Ináncs, 2020.05.22

 **Nagy Boglárka**

 **jegyző**